cyanic-selkie/wikianc huggingface dataset:
வியட்நாமியத் தமிழர்
வெளி இணைப்புகள்
பகுப்பு:கிழக்கு ஆசியாவில் தமிழர்
குவைத்தில் தமிழர்
குவைத் தமிழர் எனப்படுவோர் தமிழ்ப் பின்புலத்துடன் குவைத்தில் வசிப்பவர்கள் ஆவர். இங்கு 10 000 மேற்பட்ட தமிழர் வசிக்கின்றனர். இருபதாம் நூற்றாண்டின் நடுவில் இருந்தே தொழில் வாய்புக்களைத் தேடி தமிழர்கள் இங்கு வந்தனர். இங்கு வந்து தொழில் புரிபவர்களில் பலர் குறிப்பிட்ட காலத்துக்கு பின்பு நாடு திரும்பி விடுவர். இவர்கள் இலங்கைத் தமிழர் இனவழிப்பைக் கண்டனப் பொதுக் கூட்டங்களை நடாத்தியது குறிப்பிடத்தக்கது.பெரு வாரியான தமிழர்கள் வீட்டுப் பணியாளர்களாக உள்ளனர்.
அமைப்புகள்
பகுப்பு:குவைத்தில் தமிழர்
சௌத்திரி பிரம்ம பிரகாஷ் யாதவ்
சௌத்திரி பிரம்ம பிரகாஷ் யாதவ் (Chaudhary Brahm Prakash Yadav) (1918–1993) இந்திய விடுதலை இயக்க வீரர் ஆவார். மகாத்மா காந்தியைப் பின்பற்றி ஒத்துழையாமை இயக்கத்திலும், வெள்ளையனே வெளியேறு இயக்கத்தில் பங்கேற்று சிறை சென்றவர். சௌத்திரி பிரம்ம பிரகாஷ் யாதவ் வடகிழக்கு தில்லி அருகே சகுர்பூர் எனும் கிராமத்தில் விவசாய குடும்பத்தில் பிறந்தவர்.
இந்திய விடுதலைக்குப் பின்னர் இந்திய தேசிய காங்கிரசு கட்சியின் சார்பாக தில்லி மாநில முதலாவது முதலமைச்சராக 1952 முதல் 1955 முடிய பதவி வகித்தார். மேலும் இந்திய நடுவன் அரசில் உணவு, வேளான்மை மற்றும் கூட்டுறவு அமைச்சகத்தின் அமைச்சராகவும் பதவி வகித்தவர். சௌத்திரி பிரம்ம பிரகாஷ் யாதவ், இந்தியக் கிராமங்களில் பஞ்சாயத்து ராஜ் வளர்ச்சிகாக ஊராட்சி ஒன்றியங்கள் மற்றும் ஊராட்சிகளுக்கு அதிக அதிகாரம் வழங்கப் போராடியவர்.
வெளி இணைப்புகள்
பகுப்பு:3வது மக்களவை உறுப்பினர்கள் பகுப்பு:1993 இறப்புகள் பகுப்பு:1918 பிறப்புகள் பகுப்பு:4வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:இந்திய அரசியல்வாதிகள்
புனைவியத் திறனாய்வு
புனைவியத் திறனாய்வு என்பது கலை, இலக்கியம், மெய்யியல், சமயம், அரசியல் போன்ற பல துறைகளில் தாக்கத்தை ஏற்படுத்திய புனைவியக் கோட்பாட்டை அடிப்படையாகக் கொண்ட திறனாய்வு ஆகும். 18 ஆம் நூற்றாண்டில் தோற்றம் பெற்ற இது 18, 19 ஆம் நூற்றாண்டுகளில் பயன்பாட்டில் இருந்தது. புதியசெந்நெறியியத்தில் இருந்து அதற்கு எதிராகத் தோன்றிய இவ்வியக்கம் பல நாடுகளில் பல்வேறு வளர்ச்சிக் கட்டங்களைக் கொண்டிருந்ததால் இதற்குச் சரியான வரைவிலக்கணம் கூறுவது கடினமானதாக காணப்படுகிறது.
கலைஞர்களும், இலக்கியப் படைப்பாளர்களும் விதிமுறைகளுக்கும் கட்டுப்பாடுகளுக்கும் உட்படாமல் சுதந்திரமான இலக்கியம் படைக்க வேண்டும் என்னும் கொள்கையைப் புனைவியம் முன்னெடுத்தது. பகுத்தறிவு, விதிமுறைகள் போன்றவற்றுக்கு மாறாகக் கற்பனைக்குப் புனைவியம் முக்கியத்துவம் கொடுத்தது. உண்மை நிலை, யதார்த்தம் போன்றவற்றை இது முதன்மையானவைகளாகக் கருதவில்லை.
இவற்றையும் பார்க்கவும்
பகுப்பு:திறனாய்வு
தெங்கே நீர்த்தேக்கம்
தெங்கே நீர்த்தேக்கம் (Tengeh Reservoir, 登格蓄水池) சிங்கப்பூரின் மேற்கு நீர்பிடிப்புப் பகுதியில் அமைந்துள்ள நான்கு நீர்த்தேக்கங்களில் ஒன்றாகும். ஜோஹோர் நீர் சந்தியில் சென்று கலக்கும் சுங்கெய் தெங்கா ஆற்றை மறித்து இந்த நீர்த்தேக்கம் உருவாக்கப்பட்டது.
இப்பொழுது சிங்கப்பூர் ராணுவத்தின் பயிற்சி இடமாக உள்ள இது ஒரு தடை செய்யப்பட்டப் பகுதியாகும். இதன் தென் பகுதியில் நிறைய கோல்ப் மைதானங்கள் உள்ளன. சிங்கப்பூரின் பொதுப் பயனுடைமை வாரியமும் பொருளாதார வளர்ச்சி வாரியமும் 2011ல் இந்த நீர்த்தேக்கத்தில் மிதக்கும் கதிரொளித் தகடுகளை நிறுவத் திட்டமிட்டன.
மேற்கோள்கள்
பகுப்பு: சிங்கப்பூர் நீர்தேக்கங்கள்
ஜீன் கம்பாண்டா
ஜீன் கம்பாண்டா (Jean Kambanda, பிறப்பு: அக்டோபர் 19, 1955) என்பவர் 1994 ஆம் ஆண்டில் ருவாண்டா இனப்படுகொலை இடம்பெற்ற தொடக்கத்தில் ருவாண்டாவின் இடைக்கால அரசின் பிரதமராக பதவியில் இருந்தவர். 1951 இல் இனப்படுகொலை குற்றத்தை தடுப்பது, தண்டிப்பது தொடர்பான உடன்படிக்கை நடைமுறைப்படுத்தப்பட்ட பின்னர் இனப்படுகொலைக் குற்றச்சாட்டில் குற்றவாளியாக அடையாளம் காணப்பட்ட முதலாவது அரசுத் தலைவர் இவராவார்
கம்பாண்டா வணிகப் பொறியியலில் பட்டம் பெற்றவர். வங்கி உயர் அதிகாரியாகப் பணியாற்றியவர். 1994 ஏப்ரல் குழப்பக் காலப்பகுதியில் எதிர்க்கட்சியாக இருந்த குடியரசு சனநாயக இயக்கத்தின் முக்கிய தலைவராக இருந்தார். அரசுத்தலைவர் யுவெனால் அபியாரிமானா, பிரதமர் அகாத்தி உவிலிங்கியிமானா ஆகியோர் படுகொலை செய்யப்பட்டதை அடுத்து கம்பண்டா 1994 ஏப்ரல் 9 இல் புரதமராகப் பதவியேற்றார். இனப்படுகொலை நடைபெற்ற காலப்பகுதியில் நூறு நாட்கள் 1994 சூலை 19 வரை இவர் பதவியில் இருந்தார். அதன் பின்னர் நாட்டை விட்டு வெளியேறினார்.
மேற்கோள்கள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:இனப்படுகொலைகள் பகுப்பு:ருவாண்டா நபர்கள்
மோடமங்கலம் பத்ரகாளியம்மன் கோயில்
மோடமங்கலம் பத்ரகாளியம்மன் கோயில் தமிழ்நாட்டில் நாமக்கல் மாவட்டம், மோடமங்கலம் என்னும் ஊரில் அமைந்துள்ள அம்மன் கோயிலாகும்.
சுத்தசாரங்கா
இலக்கணம்
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம், சுத்த தைவதம் (த1) கைசிகி நிஷாதம்  (நி2) ஆகிய சுரங்கள் வருகின்றன.
மோடமங்கலம் பத்ரகாளியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
சுத்தசாரங்கா
உசாத்துணைகள்
பகுப்பு:ரிஷபப்பிரியாவின் ஜன்னிய இராகங்கள்
மோடமங்கலம் பத்ரகாளியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐரோவாசியக் காட்டுமான்
ஐரோவாசியக் காட்டுமான் (elk அல்லது moose, Alces alces) என்பது புதிய உலக மான் வகைகளில் ஒன்று. பூமியில் வாழும் மான் குடும்ப உயிரினங்களில் மிகப் பெரியதாகும். இவை கனடா, அலாஸ்கா, நியூ இங்கிலாந்து, பென்னோஸ்காண்டியா, பால்டிக் நாடுகள் மற்றும் உருசியாவில் காணப்படுகின்றன. இவை ஓநாய், கரடிகள் மற்றும் மனிதர்களால் வேட்டையாடப்படுகின்றன. மற்ற வகை மான்களைப் போல் இல்லாமல் மூஸ்கள் தனியாக வாழ்கின்றன, கூட்டமாக வாழ்வது இல்லை. இவை பொதுவாக மெதுவாக நகரக் கூடியவை, ஆனால் கோபப்படுத்தப்பட்டால் வேகமாகவும், மூர்க்கத்தனத்துடனும் நடந்து கொள்ளும்.
பண்புகள்
சுமாா் 7-8 அடி உயரமிருக்கும். ஆண்களுக்கு விரிந்த கொம்புகளுண்டு. இந்தக் கொம்புகள் சிலவற்றில் 6அடி அகலம்கூட உண்டு. உலகத்திலேயே மிகவும் பரந்த கொம்புள்ள பிராணி இது. ஒவ்வொரு வருடமும் ஜனவரியில் இந்தக்கொம்புகள் உதிர்ந்து ஆறு மாதத்தில் மீண்டும் முளைத்துவிடும். இதன் கழுத்தடியில் மண் போன்ற ஒரு தோல் மடிப்பு தொங்கும். வெயில் காலத்தில் நீர் நிலைகளுக்கு அருகே வசிக்கும். இவை வெகுவேகமாக நடப்பது மட்டுமல்ல நன்றாக நீந்தவும் செய்யும். தழைகளே இவற்றின் உணவு. பாசிகளையும் நீர்செடிகளையும் உண்ணும். பின் கால்களால் நின்று கொண்டு 12-15 அடி உயரத்தில் இருக்கும் தழைகளைக்கூட உண்ண முடியும். ஒரு முறைக்கு ஒரு குட்டி போடும். ஒரு வயதுவரை குட்டி தாயுடனேயே இருக்கும். இவற்றிற்கு காது மிகவும் கூர்மை. இவற்றிற்கு அதிகரோமம் இருப்பதால் குளிரை தாங்கும் திறன் உண்டு. ஆனால் திடீர் என குளிர் அதிகரித்தால் காய்ச்சல் வந்து விடும். இவற்றிற்கு மூளைக்கோளாறு, கண்வலி, வயிற்று வலி போன்ற நோய்கள் கூட வருவதாக கூறப்படுகிறது.
மேற்கோள்கள்
பகுப்பு:மான்கள்
கார்த்தியாயனி
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம், கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:ரிஷபப்பிரியாவின் ஜன்னிய இராகங்கள்
விஜய் அமிர்தராஜ்
thumb|right|விஜய் அமிர்தராஜ் 2000 விம்பிள்டன் போட்டிகளில் முதியோர் இறுதி ஆட்டத்தில் thumb|right|ஆனந்த் மற்றும் விஜய் அமிர்தராஜ் 2000 விம்பிள்டன் போட்டிகளில் முதியோர் இறுதி ஆட்டத்தில் விஜய் அமிர்தராஜ் (பி. டிசம்பர் 14, 1953) இந்தியாவில் உள்ள சென்னையைச் சேர்ந்த ஒரு டென்னிஸ் வீரர் ஆவார். இவரது பூர்வீகம் திருநெல்வேலி மாவட்டத்திலுள்ள காவல்கிணறு என்ற சிற்றூராகும். இவரது தந்தை ரோபர்ட் அமிர்தராஜ்; தாயார் மாகி அமிர்தராஜ். இருவரும் டென்னிஸ் வீரர்களாவர்.
இலங்கையைச் சேர்ந்த இந்திய வம்சாவளி வணிகர் வென்செஸ்லாஸின் மகள் சியாமளாவை மணந்தார். தம்பதியினருக்கு பிரகாஷ், விக்ரம் என்று இரு மகன்கள் உண்டு. பிரகாஷ் அமிர்தராஜ் இந்தியாவிற்காக டென்னிஸ் விளையாடி வருகிறார். இவரது குடும்பம் பெரும்பாலான நேரத்தை அமெரிக்காவிலுள்ள கலிபோர்னியாவில், லோஸ் ஆஞ்சலிஸ் நகரத்தில் செலவிடுகிறது.
இவர் தொலைக்காட்சி விளையாட்டு விமர்சகராகவும், நிகழ்ச்சிகளை தயாரிப்பராகவும் உள்ளார். திரைப்படங்களிலும் நடித்துள்ளார். ஐநா சபையின் கௌரவ தூதராக போஸ்னியா நாட்டில் பணிபுரிந்தார்.
மேற்கோள்கள்
பகுப்பு:இந்திய டென்னிஸ் வீரர்கள் பகுப்பு:1953 பிறப்புகள் பகுப்பு:சென்னை நபர்கள் பகுப்பு:வாழும் நபர்கள் பகுப்பு:அமெரிக்கத் தமிழர் பகுப்பு:தமிழக விளையாட்டு வீரர்கள்
பரல் கிளிஞ்சல் காளான்
பிளியூரோத்தசு ஆசுட்டிரீட்டசு (Pleurotus ostreatus), எனும் பரல் கிளிஞ்சல் காளான் (pearl oyster mushroom) அல்லது  மரக் கிளிஞ்சல் காளான்  (tree oyster mushroom) என்பது பொதுவாக உண்ணத்தக்க காளான் ஆகும்மிது முதல் உலகப் போரில் செருமனியில் உயிர்த்தரிப்பு உணவாகப் பயிரிடப்பட்டது. இன்று இது உணவுக்காக உலகம் முழுவதும் வணிகமுறையில் பயிரிடப்படுகிறது. இது இதைப் போலவே பயிரிடப்படும் பிளியூரோத்தசு எறிஞ்சி (Pleurotus eryngi) அல்லது அரசக் கிளிஞ்சல் காளானுடன் உறவுடையது. இந்தக் கிளிஞ்சல் காளான் பிளியூரோத்தசு ஆசுட்டிரீட்டசு தொழில்முறையில் பூஞ்சைவழிக்காப்புக்கும் பயன்படுத்தப்படுகிறது.
கிளிஞ்சல் காளான்கள் பொதுவாக மிகவும் விரும்பி உண்ணப்படும் காட்டுவகைக் காளானாகும். என்றாலும் இவற்றை வைக்கோல் மீதும் பிற ஊடக மீதும் கூட பயிரிடலாம். இது பெஞ்சால்டிகைடு இனிப்பின் நறுமணம் செறிந்தது ( இது வாதுமைப் பான்மைகளையும் செறிவாகப் பெற்றுள்ளது).
பெயர்
பொதுப் பெயரும் இலத்தீனப் பெயரும் இக்காளானின் பழ உடல் வடிவத்தையே குறிக்கின்றன. இலத்தீனச் சொல்லான  பிளியோரத்தசு (பக்கவாட்டு) மேல்கவிப்போடு ஒப்பிடும்போது தண்டின் பக்கவாட்டு வளர்ச்சியைச் சுட்டுகின்றன; இலத்தீனச் சொல்லான  ஆசுட்டிரீட்டசு  என்பதும் ஆங்கிலப் பொதுப் பெயரான கிளிஞ்சல் (oyster)  அல்லது கடற்சிப்பி என்பதும் மேல்கவிப்பின் இருகவை வடிவத்தைச் சுட்டுகின்றன. பலர் இக்காளானின் மணம் இருகவைக் கடற்சிப்பியின்(oyster) மணத்தை ஒத்திருப்பதால் இப்பெயர் மிகவும் பொருத்தமானதே எனப் பராட்டுகின்றனர்.
கிளிஞ்சல் காளான் (oyster mushroom) எனும் சொல் பிளியோரத்தசு வகையில் உள்ள பிற காளான்களுக்கும் பயன்படுகிறது. எனவே சிலவேளைகளில் ''பி. ஆசுட்டிரீட்டசு இனத்தை, அதன் பேரினம் சார்ந்த பிற தாவர இனங்களில் இருந்து வேறுபடுத்த, மரக் கிளிஞ்சல் காளான் (tree oyster mushroom)'' எனவோ. அல்லது சாம்பல் கிளிஞ்சல் காளான் (grey oyster mushroom  எனவோ அழைக்கப்படுகிறது
விவரிப்பு
இந்தக் காளான் அகன்ற விசிறி வடிவம் அல்லது இருகவைச் சிப்பி வடிவத்தில் 5செமீ முதல் 25 செமீ அகல கவிப்பு அல்லது தொப்பியைக் கொண்டது; இயற்கையான வெண்ணிறத்தில் இருந்து அல்லது சாம்பல் நிறம் அல்லது அடர்பழுப்பு நிறம் வரையிலான வண்ண மாற்றங்களைக் கொண்டிருக்கும்; விளிம்பு இளநிலையில் உள்மடிந்திருக்கும்; மென்மையும் ஓரளவு மடல் அல்லது அலை வடிவமும் பெற்றிருக்கும். சதைப்பற்று செறிவாக வெண்ணிறத்தில் அமையும்; காம்பின் ஏற்பாட்டுக்கு ஏற்ப தடிப்பு மாறும். பைதன் விதைப்பை வெண்ணிறத்தில் இருந்து பனிக்குழைவு நிறம் வரை மாறும். காம்பிருந்தால் காம்பு நோக்கி இறங்கும்மப்போது காம்பு மையம் விலகி மரக்கட்டையுடன் பக்கவாட்டில் இணைந்திருக்கும். இக்காளானின் விதைத்தூள் வெண்னிறத்திலோ இலிலாக் சாம்பல் நிறத்திலோ கரும்பின்னணியில் நன்கு புலப்படும்.
பொதுவாக, இந்தக் காளானில் கம்பு இருக்காது; இருந்தால் குட்டையாகவும் தடிப்பாகவும் அமையும்.
ஓம்பலோட்டசு நிடிஃபார்மிசு (Omphalotus nidiformis)  எனும் இதையொத்த காளான் ஆத்திரேலியா, யப்பான், வட அமெரிக்கா ஆகிய நாடுகளில் கணப்படுகின்றன, ஓம்பலோட்டசு ஒலிவாசென்சு(Omphalotus olivascens) எனும் மேற்கத்திய விளக்கேந்தி காளானும்  கிளிட்டோசைபே டீல்பாட்டா (Clitocybe dealbata) எனும் தந்தப் புனற் காளானும் உருவத்தில்  பரல் கிளிஞ்சல் களானைப் போலவே அமைகின்றன. Both  ஓம்பலோட்டசு ஒலிவாசென்சு ,  கிளிட்டோசைபே டீல்பாட்டா ஆகிய இரண்டிலும் நச்சுத் தன்மை வாய்ந்த முசுக்காரைன் வேதிப்பொருள் உள்ளது.
பிற பயன்பாடுகள்
பரல் கிளிஞ்சல் காளான் பூஞ்சையிழைச் செங்கல், இருக்கை, தோல்பொருட்கள், செய்யப் பயன்படுகிறது.
வெளி இணைப்புகள்
பகுப்பு:பிளியூரோத்தேசியே பகுப்பு: ஐரோப்பியத் தாயகப் பூஞ்சைகள் பகுப்பு:உண்ணும் பூஞ்சைகள் பகுப்பு:இறைச்சியுண்ணிப் பூஞ்சைகள்
மூல இனப் பிளாசக் கோட்பாடு
ஜெர்ம் பிளாசம் அல்லது துருவ பிளாஸ்மாஸ் என்பது சில உயிரினங்களின் முட்டை செல்களைச் சுற்றியுள்ள சைட்டோபிளாஸ்மாவில் காணப்படும் மண்டலம் ஆகும், இதில் நிா்ணயிக்கும் கூறுகள் என்னும் துகள்கள் (குறிப்பிட்ட புரதங்கள் மற்றும் mRNA கள்) உள்ளன, அவை கிருமி உயிரணு பரம்பரைக்கு வழிவகுக்கும். ஜிகோட் குன்றல் பிளவுகளுக்கு உட்படுகையில், கிருமி சிதைவு இறுதியில் சில கருப்பொருள்களால் கட்டுப்படுத்தப்படுகிறது. இந்த கிருமி உயிரணுக்கள் பின்னர் இனச்க்கு செல்களை  குடிபெயரும்.
மூல இனப் பிளாசக் கோட்பாடு
ஜெர்மனியின் உயிரியலாளர் ஆகஸ்ட் வெய்ஸ்மன் (1834-1914) என்ற மூல இனப்சொ பிளாசம் என்ற வார்த்தையை  முதலில் பயன்படுத்தினாா். மூல இனப் பிளாசக் கோட்பாடு, பல பன்முக உயிரணுக்கள் உயிரணுச் செல்கள் கொண்டிருக்கும் மற்றும் அவற்றின் தகவல்களையும், மற்றும் சாதாரண உடல் செயல்பாடுகள். மூல இனப் பிளாசக் கோட்பாடு, ஒரு பலசெல் உயிரினத்தின் பரம்பரை மட்டுமே கிருமி உயிரணுக்களால் ஏற்படுகிறதுI:முட்டை செல்கள் மற்றும் விந்து செல்கள் போன்ற. உடலின் பிற செல்கள் பரம்பரை முகவர்களாக செயல்படுவதில்லை. விளைவு ஒரு வழி: கிரும உயிரணுக்கள், உற் செல்கள் , மற்றும் இனச் செல்களை  உருவாக்குகின்றன; ஜொ்ம் செல்கள் உடற் செல் உயிரணுக்களை பாதிக்காது .மரபணு தகவல்கள் சோமாவிலிருந்து கிருமி பிளாஸ்மாவுக்கு மற்றும் அடுத்த தலைமுறைக்கு செல்ல முடியாது. இது வெய்ஸ்மான் தடையாக குறிப்பிடப்படுகிறது. இந்த யோசனை, உண்மை என்றால், ஜீன் பாப்டிஸ்ட் லாமாா்க்முன்மொழியப்பட்ட பரம்பரை  பண்பு விதிகள் பெற்றுயிருக்கின்றன.
வைஸ்மனின் கோட்பாட்டின் பகுதியானது மிகவும் பாதிக்கப்படக்கூடியதாக இருந்தது, அவர் உடற்செல் உயிரணுக்களின் பிரிவின் போது கிருமி பிளாஸ்மா (திறம்பட, மரபணுக்கள்) தொடர்ச்சியாக குறைக்கப்பட்டதாக அவர் கருதினார். நவீன மரபியல் வளர்ச்சியால், இந்த யோசனை பெரும்பாலான சந்தர்ப்பங்களில் தவறானது என்று தெளிவாயிற்று. செல் அணுக்கரு பரிமாற்றத்தின் வழியாக டோலி (புகழ்பெற்ற க்லோன்டு ஈவ்) போன்ற, உடற்செல் மந்நும் உட்கரு மாற்றம் செல்கள் முழுமையான தகவலைத் தக்கவைத்துள்ளன - வெஸ்மன்னின் மரபார்ந்த தகவல்களின் படிப்படியான இழப்புக்கு பதிலாக, வீஸ்மான் கோட்பாட்டின் இந்த அம்சம் Metazoan வளர்ச்சி ஒரு பொது விதி. இருப்பினும், மரபணு தகவல்கள் சோமாடிக் மரபணு செயலாக்கத்தின் மூலம் விலங்குகளில் சில குழுக்களில் உடற்செல்  உயிரணுக்களால் உடனடியாக இழக்கின்றன. க்ரோமடின் குறைபாட்டின் தோற்றத்தை முதலில் தியோடோர் போவியால் விவரிக்கப்பட்டது, இதில் அறியப்பட்ட சிறந்த எடுத்துக்காட்டாகும்.
மேகிலன் பத்திரிகையின் பதிப்பில் பிரான்சிஸ்கால்டன் எழுதிய 1865 ஆம் ஆண்டு கட்டுரையில் எதிர்பார்த்த அளவிற்கு சில கருத்துக்கள் இருந்தன.இதை 1889 ஆம் ஆண்டில் வெய்ஸ்மன் ஒப்புக் கொண்டார்: "நீங்கள் உங்கள் காகிதத்தில் ஒரு கருத்தை வெளிப்படுத்தியுள்ளீர்கள், இது முக்கிய கருப்பொருளோடு இணைந்திருக்கிறது, இது என் கருப்பொருளின் தொடர்ச்சியின் தொடர்ச்சியான கருத்தாகும்".
உடற்செல் உயிரணுக்கள் அல்லது அவற்றின் சுற்றுச்சூழலால் கிருமி உயிரணுக்கள் பாதிக்கப்படுவதில்லை என்ற கருத்து அவர் முழுமையானதாக நிரூபிக்கவில்லை. டி.என்.ஏ உயர்மட்ட ஒழுங்கமைப்புகளாக ஒழுங்குபடுத்தப்பட்டிருக்கும் ஹிஸ்டோன்களின் சைட்டோசைன்களின் மெத்தலைசேஷன் மற்றும் மெடிலைசேஷன் போன்ற மரபியல் குறியீட்டை உருவாக்குகின்ற நியூக்ளியோடைட் தளங்களின் இரசாயன மாற்றங்கள் உயிரி பொருளின் வளர்சிதை மற்றும் உடலியல் நிலை மற்றும் சில சந்தர்ப்பங்களில்பாரம்பியமான மாற்றமாக கருதப்படுகிறது. அத்தகைய மாற்றங்கள் எபிஜெனிடிக்  என அழைக்கப்படுகின்றன ஏனெனில் அவை நியூக்ளியோட்டைடு வரிசையை மாற்றியமைக்கவில்லை.
முனியாண்டி
சொற்பிறப்பியல்
முனியாண்டி என்ற சொல் முனி, ஆண்டி என்ற இரு சொற்களின் கலவையாகும். ஆண்டி என்ற சொல்லை இரண்டு விதமாக வரையறுக்கலாம். ஒன்று கடவுளின் அடிமையைக் குறிப்பது (ஆட்சியாளரைப் போல). இரண்டாவது விளக்கம் ஆண்டவர் என்ற சொல்லிலிருந்து பெறப்பட்டது. அதாவது ஆட்சி செய்பவர். இந்த விளக்கத்திற்குக் காரணம் ஆண்டி என்ற சொல் தமிழ்ச் சமயங்களில் மற்ற தெய்வங்களுக்குப் பயன்படுத்தப்படுகிறது.
இலக்கியம்
முனீசுவரன் சிவனுடன் தொடர்புடைய ஒரு சிவகணங்கள் ஆகும். சிவனின் முகத்திலிருந்து தோன்றிய 7 வடிவங்களில் வந்ததாக நம்பப்படுகிறது. பின்னர் மாரியம்மன் மற்றும் பிற திராவிட தெய்வங்களைப் பாதுகாத்து புனித ஆவிகளைப் பாதுகாப்பதாகவும் சிவனிடம் உறுதியளித்துள்ளார்கள்.
மர வழிபாடு
ஆலமரம், அரச மரம் மற்றும் பனைமரம் போன்ற மரங்கள் முனிகள் வெவ்வேறு பரிமாணங்களுக்கு இடையே பயணிக்கப் பயன்படுத்திய நுழைவாயில்கள் என்று நம்பப்படுகிறது. முனிகளும் இத்தகைய மரங்களில் வசிப்பதாக நம்பப்படுகிறது. முனி வழிபாட்டின் மிகப் பழமையான வழிபாடு மர வழிபாடு ஆகும்.
நடுகல் வழிபாடு
சுமார் 2,500 ஆண்டுகளுக்கு முன்பே தமிழ்ச் சங்க காலத்திலேயே நடுகல் வழிபாடு குறிப்பிடப்பட்டுள்ளது. நடுகல் அல்லது வீரக்ல் (வீரர்களுக்கு) முக்கியமான ஒருவரின் மரணத்தை நினைவுகூரும் வகையில் நடப்பட்டது. முனி வழிபாட்டில், சைவ புனித சாம்பல் (விபூதி) முத்திரைகள், சந்தனம் மற்றும் குங்குமப்பூ (குங்குமம்) ஆகியவற்றால் அலங்கரிக்கப்பட்ட ஒரு கல் அல்லது மூன்று கற்கள் (அல்லது செங்கற்கள்) எனப் பிரிக்கலாம். சிவன் மற்றும் சக்தியின் அடையாளமாக ஒரு திரிசூலம் (சூலம்) இங்கு நடப்படுகிறது.
உருவ வழிபாடு
உருவ வழிபாடு என்பது சமகால வழிபாட்டு முறையாகும். முனியினை பக்தர் உருவகப்படுத்திக் காட்சியளிக்கும் வகையில் சிலைகள் அமைக்கப்பட்டு அலங்கரிக்கப்படுகின்றன. முனியின் வகையைப் பொறுத்து அரிவாள் (அருவாள்), வாள் மற்றும் சூலாயுதம் போன்ற பிற அடையாளங்கள் பயன்படுத்தப்படும்.
இந்தியாவிற்கு வெளியே வழிபாடு
தமிழ்நாட்டிற்கு வெளியே புலம்பெயர்ந்த தமிழ் மக்களிடையே இத்தெய்வம் பிரபலமானது. மலேசியாவில் முனியாண்டி வழிபாடு முனிகளைக் குலதெய்வமாகக் கொண்ட புலம்பெயர்ந்த தமிழர்களால் தொடங்கப்பட்டது. தோட்டங்களிலும் கிராமங்களிலும் கட்டப்பட்ட குடும்பக் கோயில்கள் பின்னர் பொதுக் கோயில்களாக மாறியது. இறுதியில், அதிகமான மக்கள் இந்த முனிகளை வணங்கத் தொடங்கியதால் இவ்வழிபாடு பிரபலமடைந்தது.
மேற்கோள்கள்
பகுப்பு:இந்து வட்டாரக் கடவுள்கள் பகுப்பு:தமிழர் நாட்டுப்புறத் தெய்வங்கள்
கந்தன் குடைவரை
லாடன் குடைவரை என்பது, மதுரையின் புறப்பகுதியாக உள்ள நரசிங்கத்தில் நரசிங்கப் பெருமாள் குடைவரையை அடுத்துள்ள ஒரு குடைவரைக் கோயில் ஆகும். இது, சுப்பிரமணியர் குடைவரை, முருகன் குடைவரை போன்ற பெயர்களாலும் அழைக்கப்படுகிறது. இதன் பெயர் காட்டுவது போல் இது முருகனுக்காக அமைக்கப்பட்ட கோயில் ஆகும்.
அமைப்பு
மண்டபத்தின் பின் சுவரில் கருவறை குடையப்பட்டுள்ளது. கருவறையின் முகப்புச் சுவர் சற்று முன்தள்ளி அமைக்கப்பட்டுள்ளது. கருவறை வாயிலுக்கு முன் உள்ளே செல்வதற்குப் படிகள் உள்ளன. கருவறை முகப்பின் கீழ்ப்பகுதியில் தாங்குதள அமைப்பு உள்ளது. வாயிலின் இரு பக்கங்களிலும் வாயிற்காவலர் சிற்பங்கள் உள்ளன. முருகனின் அடையாளங்களான சேவல், மயில் ஆகியனவும் காணப்படுகின்றன. கருவறையினுள் அதன் பின் சுவரில் வள்ளியுடன் கூடிய முருகனின் சிற்பம் உள்ளது.
காலம்
குடைவரையின் அமைப்பையும், அங்குள்ள சிற்பங்களின் அமைதியையும் கருத்தில் கொண்டு இது எட்டாம் நூற்றாண்டைச் சேர்ந்ததாக இருக்கலாம் எனக் கருதப்படுகிறது. இக்குடைவரையில் திருப்பணி செய்ததைக் குறிக்கும் கல்வெட்டு 9 ஆம் நூற்றாண்டைச் சேர்ந்தது.
காஞ்சன் சவுத்ரி பட்டாச்சார்யா
ஆரம்பகால வாழ்க்கை மற்றும் கல்வி
இவர், இமாசலப் பிரதேசத்தின் மதன் மோகன் சவுத்ரி என்பவருக்கு முதல் குழந்தையாகப் பிறந்தார். அமிருதசரசிலும், தில்லியிலும் வளர்ந்தார். அமிருதசரசு பெண்கள் மகளிர் கல்லூரியில் பயின்றார். பின்னர், தில்லி பல்கலைக்கழகத்தின் இந்திரபிரஸ்தா கல்லூரியில் ஆங்கில இலக்கியத்தில் தனது முதுகலையை முடித்தார். பின்னர் 1993இல் ஆத்திரேலியாவின் நியூ சவுத் வேல்ஸ், வல்லன்கொங் பல்கலைக்கழகத்தில் முதுகலை வணிக மேலாண்மையில் பட்டம் பெற்றார்.
2014 ஆம் ஆண்டில் ஒரு நேர்காணலில், "தனது தந்தை ஒரு சொத்து விஷயத்தில் சிக்கி தாக்கப்பட்ட பின்னர் தான் ஒரு காவல் அதிகாரியாக ஆக ஊக்கமளித்தார் என்று கூறினார். அந்த நேரத்தில் தாக்குதல் நடத்தியவர்கள் மீது வழக்கு பதிவு செய்ய காவல் அதிகாரிகள் தயாராக இல்லை. எனவே தான் இந்தியக் குடியியல் பணிகள் தேர்வுகளை முடித்தபோது, நீதிக்கு சேவை செய்வதற்கான பாதையாக தான் இந்திய காவல்துறைப்பணியில் சேருவேன் என்பது தனக்குத் தெளிவாகத் தெரிந்திருந்தது." எனக் கூறினார்
தொழில்
இந்திய காவல்துறை சேவைகளில் இவரது வாழ்க்கை 33 ஆண்டுகள் நீடித்தது. இவர், இந்தியக் காவல் பணி அதிகாரியாக ஆன இரண்டாவது பெண் (கிரண் பேடிக்குப் பிறகு) ஆவார். இவரது தொகுப்பில் இவர் மட்டுமே பெண் பயிற்சி பெற்றவர். உத்தரப் பிரதேசத்தில் இந்திய காவல் அதிகாரியாக சேர்ந்த முதல் பெண்ணான இவர் உத்தரப் பிரதேசத்தின் பரேலி மாவட்டத்தில் முதல் பெண் துணை காவல் ஆய்வாளராக நியமிக்கப்பட்டார். பின்னர் இவர் உத்தரப் பிரதேசக் காவல்துறையின் முதல் பெண் காவல்துறை தலைமை இயக்குநராக பதவி உயர்வு பெற்றார். உத்தராகண்டம் மாநிலத்தில் கூடுதல் காவல்துறை தலைமை இயக்குநராக பணியாற்றிய முதல் பெண்மணியும் ஆனார். பின்னர் மாநிலத்தில் காவல்துறை தலைமை இயக்குநராக பதவி உயர்வு பெற்ற முதல் பெண்மணியும் ஆனார்.
1987ஆம் ஆண்டில் ஏழு முறை வெற்றிப் பெற்ற தேசிய பூப்பந்து வீரர் சையத் மோடியின் கொலை வழக்கு, 1989 இல் ரிலையன்ஸ் இன்டஸ்ட்ரீஸ் - பாம்பே டையிங் வழக்கு ஆகியவை இவர் தனது வாழ்க்கையில் கையாண்ட வழக்குகளில் அடங்கும். உத்தரபிரதேசத்தின் மாலிகாபாத்தில் உதவி காவல் கண்கானிப்பாளராக இருந்த காலத்தில், ஒரே ஆண்டில் 13 கொள்ளைக்காரர்களைக் கண்டுபிடித்தார். வங்கிகளிலும், பொதுத் துறைகளிலும் நடந்த பல உயர்மட்டக் குற்றங்களையும் இவர் விசாரித்தார்.
மெக்சிக்கோவின் காகுனில் 2004 இல் நடந்த சர்வதேச காவல் அதிகாரிகளின் கூட்டத்தில் இந்தியாவை பிரதிநிதித்துவப்படுத்த இவர் தேர்ந்தெடுக்கப்பட்டார். 2005 சூலை 27, அன்று முசோரியில் 2வது பெண்கள் காவல் மாநாட்டை நடத்தினார். இதில் அப்போதைய இந்தியக் குடியரசுத் தலைவர் ஆ. ப. ஜெ. அப்துல் கலாம் முதன்மை விருந்தினராக கலந்து கொண்டார். காவல் ஆராய்ச்சி மற்றும் மேம்பாட்டு பணியகம் சார்பில் நடைபெற்ற காவல்துறை தலைமை இயக்குநர்களின் வருடாந்திர மாநாட்டில் இந்தியாவில் காவல்துறையில் பெண்களை செய்தல், பயிற்சி அளித்தல், பணியில் தொடர்வது தொடர்பான பிரச்சினைகளைப் பற்றி நாடு முழுவதும் உள்ள பயிற்சித் தலைவர்களுக்கு இவர் பயிற்சியளித்தார்.
சவுத்ரியின் மற்ற ஆர்வங்கள் கவிதை எழுதுதலிலும் நாடகங்களில் பங்கேற்பதும் ஆகியவை அடங்கும். "உதான்" என்ற தொலைக்காட்சித் தொடரில் ஒரு கௌரவ வேடத்திலும் தோன்றினார். இது இவரது வாழ்க்கை கதையால் ஈர்க்கப்பட்டது. இந்தத் தொடரை இவரது சகோதரி கவிதா சவுத்ரி எழுதி இயக்கியிருந்தார்.
இறப்பு
ஆறு மாதங்களாக சிகிச்சைப் பெற்று வந்த இவர் 2019 ஆகத்து 26 அன்று, மும்பையிலுள்ள ஒரு மருத்துவமனையில் இறந்தார். இவரது உடல் மும்பையில் உள்ள வோர்லி தகன மைதானத்தில் தகனம் செய்யப்பட்டது. இவருக்கு கணவரும், இரண்டு மகள்களும் இருந்தனர். உத்தரகண்டம் காவல்துறை பணிப்பாளர் நாயகம் சட்டம் மற்றும் ஒழுங்குத் தலைவர் அசோக் குமார் இவரது அஞ்சலி செலுத்ய நிகழ்ச்சியில், "இவர் ஒரு எளிய மற்றும் இனிமையான இயல்புடையவர். இவர் காவல்துறை தலைமை இயக்குநராக இருந்தபோது நாங்கள் இவரின் கீழ் பணிபுரிந்தபோது எங்களை சுதந்திரமாகப் பணியாற்ற அனுமதித்தார்" எனக் கூறினார். ஆகத்து 27 ஆம் தேதி திணைக்களத்தின் தலைமையகத்தில் அதிகாரப்பூர்வ அஞ்சலி நிகழ்வு நடைபெற்றது.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:ஆம் ஆத்மி கட்சி அரசியல்வாதிகள் பகுப்பு:இந்திய காவல் அதிகாரிகள் பகுப்பு:2019 இறப்புகள்
நெய்வேலி வடக்கு
நெய்வேலி வடபாதி இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் ஒரத்தநாடு வட்டத்தில் அமைந்திருக்கும் ஓர் கிராமமும், ஒரு பெரிய ஊராட்சியும் ஆகும். அரசு மேல் நிலைப் பள்ளி, அரசு நடுநிலைப்பள்ளி, பாலர் பள்ளிகள், ஊராட்சி ஒன்றிய தொடக்கப்பள்ளிகள், அரசு ஆரம்ப சுகாதார நிலையம் (24மணிநேர சேவை), விவசாய கூட்டுறவு வங்கி, நடுவண் அரசுடைமையுடைய அஞ்சல்நிலையம் உள்ளன.
இந்திய 2001 மக்கள் தொகை கணக்கெடுப்பின்படி 5134 மக்கள் இங்கு வசிக்கின்றார்கள். இவர்களில் 2563 ஆண்கள், 2571 பெண்கள் ஆவார்கள். நெய்வேலி வடபாதி மக்களின் சராசரி கல்வியறிவு 56.63% ஆகும்
நெய்வேலிவடபாதி தன்னுள் 4 வார்டுகளையும் 15 தெருக்களை கொண்டுள்ளது
வார்டு-2
தோட்டத்தார் தெரு<br நடுத் தெரு மழவமாடிக்கொல்லை செங்கொல்லை
1-செட்டித்தெரு
2-துலுக்கமனை
3-கணக்கர் தெரு
வார்டு-4
1-வடத்தெரு
2-வடக்குஆதிதிராவிடர்தெரு
3-கள்ளர்தெரு
4-பூச்சிகன் தோப்பு
தொழில்
இப்பகுதி மக்கள் அனைவரும் விவசாயத்தையே நம்பி வாழ்கின்றனர்.அதுவே அவர்களில் வாழ்வாதாரம்.இங்கு நெல், மற்றும் பல வகையான பயிர் வகைகள்(உளுந்து, பாசிபயர், துவரை) போன்ற பயிர்கள் சாகுபடி செய்யப்படுகின்றன. தற்போது நிலத்தடிநீர் மட்டமானது 110 அடி வரை சென்றுள்ளது.சில பகுதிகள் வானம் பார்த்த பூமி்யாக இருந்தது. ஆனால் இப்பகுதி தற்போது பச்சை நிறமாக காட்சியளிக்கிறது. தஞ்சாவூர் மாவட்டத்தை பொறுத்தவரையில் இந்த நிலத்தடி நீர் மட்ட மாறுபாடானது மி்க அதிகம் இப்பகுதிக்குத்தான், விவசாயத்தில் அதிகப்படியான ஈடுபடுகிறார்கள். காய்கறிகள் குறைந்த அளவே பயிரிடபடுகின்றன, சோளம், மிளகாய், கேழ்வரகு, தென்னை, முருங்கை, மருந்துவ வெள்ளரிக்காய், ஆர் எஸ் பதி, சவுக்கு அதிகமாக இங்கு பயிரிடப்படுகிறது , கரும்பு சொற்ப பகுதிகளிலேயே பயிரிடப்படுகிறது
நீர் ஆதாரம்:
காவிரி பாயும் இடம் மிகவும் சொற்ப பகுதிகளே, இருப்பினும் 1970-களில் இருந்து 15 அடி முதல் 35 அடி கிணறுகள் தோண்டி ஏற்றம் இறைத்து விவசாயம் செய்து வந்தனர், காலப்போக்கில் 1986 ஆம் ஆண்டு முதல் ஆழ்குழாய் கிணறு தோண்டி எண்ணெய் இயந்திரங்கள் வைத்தும் மின்சார இயந்திரம் வைத்தும்  விவசாயம் செய்ய ஆரம்பித்து வைத்தார்கள். அதனால் நிலத்தடி நீர் மேலும் கீழே சென்று கிணறுகளில் நீர் இல்லாமல் கிணறுகள் வற்றி குழிகளாக மாறிவிட்டன.
விவசாயத்தை நம்பி வாழ்ந்தவர்கள் அயல்நாடு சென்றும் சம்பாதிக்க ஆரம்பித்தார்கள், 1950 முதல் சிங்கபூர் சென்று சம்பாதித்தவர்களும் உண்டு. இப்போது பலதுறைகளில் முத்திரை பதித்து, ஆசிரியர்களாகவும், கணிப்பொறி வல்லுனர்களாகவும், காவலர்களாகவும், வழக்கறிஞர்களாகவும்  சிறந்து விளங்குகிறார்கள்.
வாழை,பலா,மா, கொய்யா போன்ற பழவகைகளும் வெண்டைகாய், கத்தரிக்காய், வெள்ளைமுள்ளங்கி, கொத்தவரை, வெங்காயம் மற்றும் கீரைவகைகளும் குறிப்பிடத்தக்க காய்கறிகளும் பயிரிடப்படுகின்றன.
மத நம்பிக்கை
இப்பகுதி மக்கள் பெரும்பாலும் இந்து சமயத்தையே பின்பற்றுகின்றனர்.இருந்தும் இந்துசமய சடங்குகளை குறிப்பாக திருமண சடங்குகளில் பின்பற்றப்படும்
கல்வி P.Balaji Teacher
கல்வி தற்போது தாய்மொழியிலும், ஆங்கில மொழியிலும் கற்பிக்கப்பட்டு வருகிறது. இங்கு இளநிலை, முதுநிலை, பொதுக்கல்வி, தொழிற்கல்வி மற்றும் பொறியாளர் பட்டம் பெற்று உள்ளனர்.மருத்துவர்களும் உள்ளனர். உலகத்தரம் வாய்ந்த கணிப்பொறியியல் வல்லுனர்கலாகவும் பணியாற்றுகின்றார்கள்.
விழாக்காலங்கள்
பொதுவாக பங்குனி சிந்திரை வைகாசி மாதங்களில் இங்கு எல்லா கோவில்களிலும் சிறப்பாக விழா எடுப்பார்கள், குருப்பாக அய்யனார் கோவில் மிக சிறந்த கோவில் திருவிழாவாக பார்கின்றனர், இந்த விழாவில் இன்றும் மாட்டுவண்டி பூட்டி குடும்பம் குடும்பமாக கோவிலுக்கு வந்து செல்கின்றனர். திருவிழாவின் பொது வானவேடிக்கை சிறப்பு வாய்ந்ததாக இருக்கும்
குறிப்பிடத்தக்க நபர்கள்:
மிராசு.ராமலிங்க மழவராயர் (அறங்காவல் தலைவர்)
மிராசு.மருதப்ப மண்ணவேளார்(காலம் 1940
மிராசு.நல்லபெரியான் மன்னவேளார்(ஊராட்சி மன்ற தலைவர்)
மிராசு. குஞ்சப்ப கலியிராயர் (ஊராட்சி மன்ற தலைவர்)
மிராசு.முனியைய்யா கலியிராயர் (ஒன்றிய குழு தலைவர்)
அண்டை கிராமங்கள்:
இடையாத்தி, சென்னியவிடுதி, நரங்கியபட்டு
பேரூராட்சி: கறம்பக்குடி
நகராட்சி: பட்டுக்கோட்டை, புதுக்கோட்டை, ஆலங்குடி
விமான நிலையம் : திருச்சி [2 மணி நேரம் ], மதுரை: [2 மணி நேரம் ]
ஆறுகள்: காவிரி ஆறு
வழிபாட்டு இடங்கள்: தஞ்சைப் பிரகதீசுவரர் கோயில் · மனோரா · இராமேஸ்வரம், வேளாங்கண்ணி, நாகூர் தர்க்கா,
கல்வி, நூலகம், பிற: தஞ்சாவூர் தமிழ்ப் பல்கலைக்கழகம், தஞ்சாவூர் மாவட்ட சார் நிலை நீதிமன்றங்கள், தஞ்சை சரசுவதிமகால் நூலகம்
பகுப்பு:தஞ்சாவூர் மாவட்டத்திலுள்ள கிராமங்கள்
இந்தோனேசியா - மலேசியா மோதல்
இந்தோனேசியா - மலேசியா மோதல் அல்லது இந்தோனேசியா - மலேசியா நெருக்கடி, (ஆங்கிலம்: Indonesia–Malaysia confrontation அல்லது Borneo confrontation; மலாய்: Konfrontasi Indonesia-Malaysia) என்பது 1963-ஆம் ஆண்டு தொடங்கி 1966-ஆம் ஆண்டு வரையில் இந்தோனேசியாவுக்கும் - மலேசியாவுக்கும் இடையே நடைபெற்ற ஆயுத மோதலைக் குறிப்பிடுவதாகும்.
இந்த மோதல் 1960-ஆம் ஆண்டுகளில் மலேசியா உருவாக்கப் படுவதில் இந்தோனேசியாவின் எதிர்ப்பில் இருந்து உருவானது. 1965-இல் இந்தோனேசிய அதிபர் சுகர்ணோ பதவி நீக்கம் செய்யப்பட்ட பிறகு, இந்தச் சர்ச்சை அமைதியாக ஒரு முடிவுக்கு வந்தது. பின்னர் மலேசியா எனும் ஒரு கூட்டமைப்பு நாடு உருவாக்கப்பட்டது.
செப்டம்பர் 1963-இல் மலேசியா உருவானது. மலேசியாவின் உருவாக்கம் என்பது மலாயா கூட்டமைப்பு (Federation of Malaya) (தீபகற்ப மலேசியா), சிங்கப்பூர், மற்றும் சபா, சரவாக் பிரித்தானிய மகுடக் காலனிகளின் ஓர் இணைப்பாகும்.
பொது
மார்ச் - ஆகஸ்டு 1962-இல் நியூ கினியாவில் நெதர்லாந்திற்கு எதிராக இந்தோனேசியாவின் மேற்கு நியூ கினியா தகராறு (West New Guinea Dispute); மற்றும் டிசம்பர் 1962-இல் புரூணை கிளர்ச்சி (Brunei Revolt) ஆகியவை இந்தோனேசியா - மலேசியா மோதலின் முக்கிய முன்னோடிகளாகும்.
மலேசியாவுக்கு இங்கிலாந்து, ஆஸ்திரேலியா மற்றும் நியூசிலாந்து ஆகிய நாடுகளின் நேரடி இராணுவ ஆதரவு இருந்தது. இந்தோனேசியாவிற்கு சோவியத் ஒன்றியம் மற்றும் சீனாவின் மறைமுக ஆதரவு இருந்தது. இதுவே ஆசியாவில் மற்றுமொரு பனிப்போரின் (Cold War in Asia) அத்தியாயமாக மாறியது.
எல்லைப் பகுதிகளில் மோதல்கள்
இந்த மோதல் அறிவிக்கப்படாத ஒரு போராகும். இந்தோனேசியா மற்றும் கிழக்கு மலேசியா - போர்னியோ கலிமந்தான் எல்லைப் பகுதிகளில் பெரும்பாலான மோதல்கள் நடைபெற்றன.
மக்களை மனமாற்றம் செய்வதற்கான முயற்சி
போர்னியோவில் இந்தோனேசியாவின் ஊடுருவல் பிரச்சாரம் என்பது சபா மற்றும் சரவாக்கில் உள்ள இன மத வேறுபாடுகளைக் காரணம் காட்டி மக்களை மனமாற்றம் செய்வதற்கான முயற்சி எனக் கருதப் படுகிறது. மலாயா மற்றும் சிங்கப்பூரில் இன மத வேறுபாடுகளைச் சுட்டிக் காட்டும் பிரச்சாரங்கள் எடுபடவில்லை.
போர்னியோவின் காட்டு நிலப்பரப்பு மற்றும் மலேசியா-இந்தோனேசியா எல்லையில் சாலைகள் இல்லாதது ரோந்துப் பணிகளுக்குச் சவாலாக அமைந்தன. இந்தோனேசியப் படைகளும்; காமன்வெல்த் நாட்டுப் படைகளும், கால்நடையாக நடந்து நீண்ட காலத்திற்கு ரோந்துகளை நடத்த வேண்டிய கட்டாயம் ஏற்பட்டது.
உலக இளையோர் நாள்
உலக இளையோர் நாள் (World Youth Day) என்பது இளைஞர்களுக்கான கத்தோலிக்கத் திருச்சபையின் நிகழ்வாகும். இது பெரும்பாலும் கத்தோலிக்க சமய நிகழ்வாகக் கருதப்பட்டாலும், அனைத்துலக இளைஞர்களும் இன, மத பேதமின்றி பங்கேற்க அழைக்கப்படுகின்றனர்.
இந்தோனேசியா - மலேசியா மோதல்
உலங்கூர்தி சேவைகள்
இரு தரப்பினரும் சிறிய அளவிலான காலாட் படைகளையும்; விமானப் போக்குவரத்து உதவிகளையும் நம்பி இருந்தனர். காமன்வெல்த் படைகளுக்கு சிறந்த உலங்கூர்தி சேவைகள் கிடைத்தன. அதே வேளையில், ஆறுகள் மூலமாகவும் ஊடுருவல்கள் நடைபெற்றன. போர் நடவடிக்கைகள் தரைப் படைகளால் நடத்தப் பட்டாலும், வான்வழிப் படைகள் அதிகமான ஆதரவை வழங்கின.
உலக இளையோர் நாள்
உலக இளையோர் நாள் பன்னாட்டு இளையோர் நாளிலிருந்து வேறுபட்டதாகும்.
இந்தோனேசியா - மலேசியா மோதல்
உலங்கூர்தி சேவைகள்
பிரித்தானிய ஆயுதப் படைகள் பெரும்பகுதி தற்காப்பு ஆதரவை வழங்கியன. மலேசியப் படைகள் தங்கள் தற்காப்புப் பங்களிப்பைப் படிப்படியாக அதிகரித்தன. சிங்கப்பூரில் இருந்து ஆஸ்திரேலிய பாதுகாப்புப் படை (Australian Defence Force) மற்றும் நியூசிலாந்து பாதுகாப்புப் படைகள் (New Zealand Defence Force) போர்னியோவுக்குக் கொண்டு செல்லப்பட்டு மலேசியத் தரப்பிற்கு உதவின.
உலக இளையோர் நாள்
உலக இளையோர் நாள் 1984-ஆம் ஆண்டு, திருத்தந்தை இரண்டாம் அருள் சின்னப்பரால் முன்னெடுக்கப்பட்டது. இது ஆண்டுதோறும் மறைமாவட்ட அளவில் இடம்பெறும். அதை விட இரண்டு அல்லது மூன்று ஆண்டுகளுக்கு ஒருமுறை சர்வதேச ரீதியில் ஒரு-வார நிகழ்வாக வெவ்வேறு நாடுகளில் இடம்பெறுகிறது. பன்னாட்டு நிகழ்வுகளில் இலட்சக்கணக்கான இளைஞர்கள் உலகின் பல நாடுகளிலும் இருந்து வந்து கலந்து கொள்கின்றனர்.
இந்தோனேசியா - மலேசியா மோதல்
கிளாரெட் நடவடிக்கை
கிழக்கு மலேசியா மீதான இந்தோனேசியத் தாக்குதல்கள், தொடக்கத்தில் இந்தோனேசிய இராணுவத்தால் பயிற்சி பெற்ற உள்ளூர் தன்னார்வலர்களைப் பெரிதும் நம்பி இருந்தன. காலப் போக்கில், இந்தோனேசிய இராணுவமே நேரடித் தாக்குதல்களில் ஈடுபட்டது.
உலக இளையோர் நாள்
2011ம் ஆண்டுக்கான நிகழ்வுகள் எசுப்பானியாவின் மத்ரித் மாநகரத்தில் ஆகஸ்ட் 15 முதல் ஆகஸ்ட் 20 வரை நடந்தேறின.
இந்நிகழ்வின் பாதுகாவலர் அரு. அன்னை தெரேசா ஆவார்.
இந்தோனேசியா - மலேசியா மோதல்
மலேசியாவில் இந்தோனேசியப் படைகள்
1964 ஜூலை 21-ஆம் தேதி சிங்கப்பூரில் ஓர் இனக் கலவரம் (1964 Race Riots in Singapore). 43 நாட்கள் நடைபெற்றது. இதைத் தொடர்ந்து 1964 ஆகஸ்ட் 17-ஆம் தேதி, இந்தோனேசியா மேற்கு மலேசியாவில் மேலும் ஓர் ஊடுருவல் நடவடிக்கையைத் தொடங்கியது.
வான்குடைகள் மூலமாக இந்தோனேசியப் போர் வீரர்களை மலேசியாவில் சில இடங்களில் தரை இறக்கியது. ஆனால் அந்த ஊடுருவல்முயற்சி வெற்றி பெறவில்லை.
உலக இளையோர் நாள்
துவக்க வரலாறு
ஐ.நா சபை அனைத்துலக இளையோர் வருடத்தைக் கொண்டாட முடிவுசெய்த போது, திருத்தந்தை இரண்டாம் அருள் சின்னப்பரால் உலக இளையோர் நாளை கொண்டாட அழைப்பு விடப்பட்டது. இவர் தம் ஆட்சி காலத்தில் செய்தவைகளில் இந்நிகழ்வு மிக முக்கியமானவற்றுள் ஒன்றாகக் கருதப்படுகின்றது. ஐரோப்பா, இலத்தீன் அமெரிக்கா, வட அமெரிக்கா, ஆசியா, ஓசியானியா முதலிய இடங்களில் உள்ள இளையோர்களை திருயாத்திரை வர இவர் அழைப்பு விடுத்தார்.
இந்தோனேசியா - மலேசியா மோதல்
மலேசியாவில் இந்தோனேசியப் படைகள்
டிசம்பர் 1964-இல் போர்னியோ கலிமந்தான் எல்லையில் இந்தோனேசியா தன் இராணுவப் படைகளைக் குவிக்கத் தொடங்கியது. இரு நாடுகளுக்கும் இடையே போர் வரலாம் எனும் அறிகுறிகள் தென்பட்டன.
உலக இளையோர் நாள்
துவக்க வரலாறு
இந்நிகழ்வுக்கான நோக்கமாக இவர், இளையோர்கள் தங்கள் வாழ்வின் அழைத்தலை உணர என்ற மையக்கருத்தினை வலியுறுத்தினார். 1985-ஆம் ஆண்டு, முதல் உலக இளையோர் நாளை சிறபிக்க, இவர், உலக இளையோருக்கு (To the Youth of the World) என்னும் அப்போஸ்தலிக்க சுற்றுமடலை எழுதினார்.
உலக இளையோர் நாள் 2011
ஆஸ்திரேலியாவின் சிட்னி மாநகரில் 2008ஆம் ஆண்டு நிகழ்ந்த உலக இளையோர் நாள் கொண்டாட்டத்தின்போது, நிறைவுத் திருப்பலி நிகழ்த்திய போது திருத்தந்தை பதினாறாம் பெனடிக்ட் 2011ஆம் ஆண்டு இளையோர் நாள் எசுப்பானியாவின் மாட்ரிட் நகரில் சிறப்பிக்கப்படும் என்று அறிவித்தார். இந்நிகழ்வு 2011 ஆகத்து 16 முதல் 21 வரை நடைபெற்றது. இறுதி நாளன்று ஏறத்தாழ 2,000,000 பேர் வரையில் உலகெங்கிலும் இருந்து கலந்து கொண்டதாக மதிப்பிடப்பட்டுள்ளது.
இந்தோனேசியா - மலேசியா மோதல்
அமைதி உடன்படிக்கை
இங்கிலாந்து, ஆஸ்திரேலியா மற்றும் நியூசிலாந்து நாடுகள், தங்களின் போர்ப் படைகளை போர்னியோ கலிமந்தான் எல்லைக்கு அனுப்பின. நிலைமை சற்றே அமைதியானது. பெரிய மோதல்கள் நடைபெறவில்லை.
உலக இளையோர் நாள்
மறைமாவட்ட அளவில்
ஒவ்வோறு ஆண்டும் குருத்து ஞாயிறு அன்று மறைமாவட்ட அளவில் இளையோர் நாள் கொண்டாடப்படுகின்றது.
இந்தோனேசியா - மலேசியா மோதல்
அமைதி உடன்படிக்கை
இதற்கு இடையில் இந்தோனேசியாவில் ஓர் ஆட்சிக் கவிழ்ப்பு (30 September Movement). சுகர்ணோவின் அதிகாரத்தை ஜெனரல் சுகார்த்தோ கைப்பற்றிக் கொண்டார். அதைத் தொடர்ந்து மோதல்கள் குறையத் தொடங்கின.
மே 1966-இல் இந்தோனேசியாவிற்கும் மலேசியாவிற்கும் இடையே ஒரு தீவிரமான சமாதான பேச்சுவார்த்தைகள் தொடங்கின. 1966 ஆகஸ்டு 11-ஆம் தேதி ஓர் அமைதி உடன்படிக்கை கையெழுத்தானது. மலேசியாவை இந்தோனேசியா முறையாக அங்கீகரித்தது.
உலக இளையோர் நாள்
இவற்றையும் பார்க்கவும்
பகுப்பு:உலக இளையோர் நாள் பகுப்பு:மேற்கோள் வழு-Defined multiple times பகுப்பு:ஏப்ரல் சிறப்பு நாட்கள்
இந்தோனேசியா - மலேசியா மோதல்
வெளி இணைப்புகள்
பகுப்பு:மலேசியாவில் நிகழ்வுகள்‎ பகுப்பு:மலேசியாவின் ஒப்பந்தங்கள்
தைமூர்
தைமூர் (9 ஏப்ரல் 1336 – 17–19 பெப்ரவரி 1405) என்பவர் ஒரு துருக்கிய-மங்கோலியப் படையெடுப்பாளர் ஆவார். இவர் தைமூரியப் பேரரசைத் தோற்றுவித்தார். தைமூரியப் பேரரசின் பகுதிகள் தற்போதைய ஆப்கானித்தான், ஈரான் மற்றும் நடு ஆசியா ஆகிய பகுதிகளில் உள்ளன. தைமூரிய அரசமரபையும் இவர் தோற்றுவித்தார். தோற்கடிக்கப்படாத படைத்தலைவரான இவர், வரலாற்றில் முக்கியமான இராணுவத் தலைவர்கள் மற்றும் தந்திரோபாயவாதிகளில் ஒருவராகப் பெரும்பாலானவர்களால் கருதப்படுகிறார். பெரிய கலை மற்றும் கட்டடக் கலைப் புரவலராகக் கருதப்படுகிறார். இப்னு கல்தூன் மற்றும் அபீசி அபுரு போன்ற அறிஞர்களிடம் உரையாடியுள்ளார். இவரது ஆட்சிக் காலம் தைமூரிய மறுமலர்ச்சியை அறிமுகப்படுத்தியது.
திரான்சாக்சியானாவில் (தற்போதைய உசுபெக்கிசுத்தான்) இருந்த பர்லாஸ் கூட்டமைப்பில் 9 ஏப்ரல் 1336 ஆம் ஆண்டு தைமூர் பிறந்தார். 1370 ஆம் ஆண்டுவாக்கில் சகதாயி கானரசின் மேற்குப் பகுதியின் கட்டுப்பாட்டைத் தைமூர் பெற்றார். அப்பகுதியைத் தன்னுடைய அடிப்படைப் பகுதியாகக் கொண்டு மேற்கு, தெற்கு மற்றும் நடு ஆசியா, காக்கேசியா மற்றும் தெற்கு உருசியா ஆகிய பகுதிகள் மீதான இராணுவப் படையெடுப்புகளுக்குத் தலைமை தாங்கினார். எகிப்து மற்றும் சிரியாவின் அடிமை வம்சம், வளர்ந்துகொண்டிருந்த உதுமானியப் பேரரசு மற்றும் இந்தியாவின் வீழ்ச்சி அடைந்து கொண்டிருந்த தில்லி சுல்தானகம் ஆகிய நாடுகளைத் தோற்கடித்த பிறகு இசுலாமிய உலகின் மிக சக்திவாய்ந்த ஆட்சியாளராக தைமூர் உருவானார். இந்த படையெடுப்புகள் மூலமாக தைமூரியப் பேரரசைத் தோற்றுவித்தார். எனினும் இவரது இறப்பிற்குப் பிறகு அப்பேரரசு சிதறுண்டது.
ஐரோவாசியப் புல்வெளியின் பெரிய நாடோடிப் படையெடுப்பாளர்களில் கடைசியானவர் தைமூர். 16 மற்றும் 17 ஆம் நூற்றாண்டுகளில் நல்ல கட்டமைப்புடைய மற்றும் நீடித்திருந்த இசுலாமிய வெடிமருந்துப் பேரரசுகள் வளர்வதற்கு தைமூரியப் பேரரசு அடித்தளத்தை அமைத்துக் கொடுத்தது. தைமூர் துருக்கிய மற்றும் மங்கோலிய வழித்தோன்றல் ஆவார். ஆனால் இரண்டு பக்கமும் இவர் நேரடி வழித்தோன்றல் கிடையாது. இவரது தந்தை வழி மூதாதையர் மற்றும் செங்கிஸ்கான் ஆகியோர் ஒரே மூதாதையரைக் கொண்டிருந்தனர். சில எழுத்தாளர்கள் தைமூரின் தாய் கானின் வழித்தோன்றலாக இருக்கலாம் என்று பரிந்துரைக்கின்றனர். தனது வாழ்நாளில் செங்கிஸ்கானின் படையெடுப்புகளின் மரபை மீண்டும் உருவாக்க தைமூர் முயற்சி செய்தார் என்பது தெளிவாகத் தெரிகிறது. செங்கிஸ்கானின் (இறப்பு 1227) மங்கோலியப் பேரரசை மீட்டெடுப்பதை பற்றித் தைமூர் கனவு கண்டார். செரார்டு சலியந்த் என்கிற பிரெஞ்சு அறிஞரின் கூற்றுப்படி தைமூர் தன்னை செங்கிஸ் கானின் வாரிசு என்று கருதினார்.
பீட்ரைசு போர்ப்சு மேன்சு என்கிற அமெரிக்க வரலாற்றாளரின் கூற்றுப்படி "தனது வாழ்நாள் முழுவதும் தைமூர் தனது அதிகாரப்பூர்வ கடிதத் தொடர்பில் தன்னை செங்கிஸ்கான் வழித்தோன்றல்களின் உரிமைகளை மீட்டெடுப்பவராக அடையாளம் காட்டிக் கொண்டார். அபகரிக்கப்பட்ட நிலங்கள் மீது மீண்டும் மங்கோலிய ஆட்சியை நிறுவுவதற்காக தன்னுடைய ஈரானிய, அடிமை வம்ச மற்றும் உதுமானியப் படையெடுப்புகள் இருந்ததாக நியாயப்படுத்தினார்". தனது படையெடுப்புகளை மேலும் நியாயப்படுத்த தைமூர் இசுலாமியச் சின்னங்கள் மற்றும் மொழியைச் சார்ந்து இருந்தார். தன்னை "இசுலாமின் வாள்" என்று குறிப்பிட்டுக் கொண்டார். கல்வி மற்றும் மத நிறுவனங்களுக்குப் புரவலராக விளங்கினார். தன்னுடைய வாழ்நாளில் கிட்டதட்ட அனைத்து போர்சிசின் தலைவர்களையும் இசுலாம் மதத்திற்கு மாற்றினார். இசுமைர்னா கோட்டை முற்றுகையின் போது தைமூர் கிறித்தவ நைட் வீரர்களைத் தீர்க்கமாகத் தோற்கடித்தார். தன்னை காசி என்று அழைத்துக்கொண்டார். தனது ஆட்சிக் காலம் முடியும்போது தைமூர் சகதாயி கானரசு, ஈல்கானரசு மற்றும் தங்க நாடோடிக் கூட்டம் ஆகியவற்றின் அனைத்து எஞ்சிய பகுதிகள் மீதும் முழுமையான கட்டுப்பாட்டைக் கொண்டிருந்தார். சீனாவில் யுவான் அரசமரபை மீண்டும் நிறுவுவதற்குக் கூட முயற்சிகள் மேற்கொண்டார்.
தைமூரின் இராணுவங்கள் பல்வேறு இனப் போர் வீரர்களைக் கொண்டிருந்தன. ஆசியா, ஆப்பிரிக்கா மற்றும் ஐரோப்பா ஆகிய கண்டங்கள் முழுவதும் அச்சத்தை ஏற்படுத்தின. இக்கண்டங்களில் இவரது படையெடுப்புகள் கணிசமான பகுதிகளுக்கு அழிவை ஏற்படுத்தின. அறிஞர்களின் மதிப்பீட்டின்படி இவரது படையெடுப்புகள் 1.7 கோடி மக்களின் இறப்பிற்கு காரணமாயிருந்தன. இது அந்நேரத்தில் உலக மக்கள் தொகையில் சுமார் 5% ஆகும். இவரால் கைப்பற்றப்பட்ட அனைத்து பகுதிகளிலும், இவரது படையெடுப்பால் அதிக பாதிப்பை சந்தித்தது குவாரசமியா பகுதியாகும். ஏனெனில் அப்பகுதி இவருக்கு எதிராக அடிக்கடி கிளர்ந்தெழுந்தது.
நடு ஆசியாவை 1411 முதல் 1449 வரை ஆண்ட தைமூரிய சுல்தான், வானியலாளர் மற்றும் கணிதவியலாளரான உலுக் பெக்கின் தாத்தா இந்த தைமூர். இந்திய துணைக்கண்டத்தில் கிட்டத்தட்ட அனைத்து பகுதிகளையும் தன்னகத்தே கொண்டிருந்த முகலாயப் பேரரசை தோற்றுவித்த பாபரின் (1483-1530) சேயோன் இந்த தைமூர்.
மூதாதையர்
thumb|தைமூர் மற்றும் செங்கிஸ்கான் இடையிலான பரம்பரை உறவுமுறை
தனது தந்தை வழியில் துமனய் கானின் வழித்தோன்றல் என்று தைமூர் கோரினார். செங்கிஸ் கானின் ஓட்டன் துமனய் கான். துமனய் கானின் எள்ளுப் பேரனாகிய கரச்சர் நோயன் பேரரசருக்கு மந்திரியாகப் பணிபுரிந்தார். பிற்காலத்தில் அவரது மகனான சகதைக்கு திரான்சாக்சியானாவை ஆள்வதற்கு உதவி புரிந்தார். 13 மற்றும் 14 ஆம் நூற்றாண்டுப் பதிவுகளில் கரச்சரைப் பற்றிக் குறிப்புகள் மிகக்குறைவாகவே இருந்தபோதிலும், பிற்கால தைமூரிய ஆதாரங்கள் மங்கோலியப் பேரரசின் ஆரம்ப கால வரலாற்றில் கரச்சரின் பங்களிப்பைப் பற்றி பெரிதும் வலியுறுத்தின. மேலும் இவ்வரலாறுகளில் சகதையின் மகளைக் கரச்சருக்கு மணமுடித்துக் கொடுத்ததன்மூலம், செங்கிஸ்கான் தனக்கும் கரச்சருக்கும் இடையில் தந்தை மகன் உறவு முறையை நிறுவினார் என்றும் கூறுகின்றன. இந்த திருமணத்தின் மூலம் வழித்தோன்றலாகத் தான் பிறந்ததாகக் கூறிய தைமூர், சகதை கான்களுடனும் உறவுமுறை கோரினார்.
தைமூரின் தாயாகிய தெகினா கதுனின் முன்னோர்களைப் பற்றித் தெளிவான தகவல்கள் இல்லை. சாபர்னாமா நூலில் அவரது பெயர் மட்டுமே கொடுக்கப்பட்டுள்ளது. அவருடைய பின்புலத்தைப் பற்றி எந்தத் தகவல்களும் இல்லை. 1403 ஆம் ஆண்டு சுல்தானியாவின் ஆர்ச்பிஷப் ஆகிய ஜீனின் குறிப்புகளில், தைமூரின் தாய் தாழ்ந்த சமூக நிலையில் இருந்து வந்தவர் எனப்படுகிறது. தசாப்தங்களுக்கு பிறகு எழுதப்பட்ட முயிஸ் அல்-அன்சப் நூலில் பர்லாஸ் இனத்தவரின் நிலங்களுக்கு அண்டை நிலப்பகுதியில் வாழ்ந்த எசவுரி பழங்குடியினத்துடன் தொடர்புடையவர் தைமூரின் தாய் என்று குறிப்பிடப்படுகிறது. புராண நாயகனான மனுச்சேரின் வழித்தோன்றல் தனது தாய் என தைமூர் தன்னிடம் விளக்கியதாக இப்னு கல்தூன் விவரித்துள்ளார். வரலாற்றாளர் இப்னு அரபுசா தைமூரின் தாய் செங்கிஸ்கானின் வழித்தோன்றல் என்று கூறுகிறார். தைமூரைப் பற்றிய 18ஆம் நூற்றாண்டு நூல்கள் தைமூரின் தாய் சதிர் அல்-ஷரியாவின் மகள் என்று கூறுகின்றன. சதிர் அல்-ஷரியா என்பவர் புகாராவின் ஹனபி அறிஞர் ஆகிய உபயத் அல்லா அல்-மபுபி என்று நம்பப்படுகிறது.
ஆரம்பகால வாழ்க்கை
மங்கோலியப் பழங்குடி இனமான பர்லாஸ் இனத்தை சேர்ந்தவர் தைமூர். எனினும் பல்வேறு வழிகளில் பர்லாஸ் இனம் துருக்கியமயமாக்கப்பட்டு இருந்தது. இவரது தந்தை தரகை பழங்குடி இனத்தின் சிறிய உயர்குடியினராக இருந்தார். எனினும் வரலாற்றாளர் பீட்ரைசு போர்ப்சு மேன்சு தனது வெற்றிகள் பிரமிக்கத்தக்க வகையில் இருக்க வேண்டும் என்பதற்காக தைமூர் தனது தந்தையின் சமூக நிலையை பிற்காலத்தில் குறைத்து கூறியிருக்கலாம் என்று நம்புகிறார். தைமூரின் தந்தை அதிகாரம் மிக்கவராக இருந்திருக்க வாய்ப்பில்லை என்று நம்புகின்ற போதிலும் அவர் குறிப்பிடத்தக்க வகையில் செல்வம் மற்றும் செல்வாக்கு மிகுந்தவராக இருந்துள்ளார். 1360 இல் தனது தந்தையின் இறப்பிற்குப் பிறகு தைமூர் தனது தந்தையின் நிலப் பகுதிகளுக்கு திரும்பியதன் மூலம் இதனை நாம் அறியலாம். வரலாற்றாளர் அரபுசா, தைமூரின் தந்தை தரகையின் சமூக முக்கியத்துவத்தை அவர் அமீர் கரவுனாஸின் அவையில் செல்வாக்கு செலுத்தியதை வைத்து குறிப்பிடுகிறார். இவற்றுடன் மொகுலிசுதானின் பெரும் அமீர் ஹமித் கெரயிடுவின் தந்தை, தரகையின் நண்பர் என்று குறிப்பிடப்பட்டுள்ளது.
தைமூரின் குழந்தை பருவத்தில் தைமூரும் அவரை பின் தொடர்பவர்களின் ஒரு குழுவும் பயணிகளிடம் பொருட்கள், குறிப்பாக செம்மறியாடு, குதிரைகள் மற்றும் கால்நடைகள் போன்ற விலங்குகளை கொள்ளை அடித்தன. 1363 ஆம் ஆண்டு வாக்கில் தைமூர் ஒரு கால்நடை மேய்ப்பாளரிடமிருந்து செம்மறி ஆட்டை திருடுவதற்கு முயற்சித்தார் என்று நம்பப்படுகிறது. ஆனால் இரண்டு அம்புகளால் தாக்கப்பட்டார். ஒரு அம்பானது அவரது வலது காலை தாக்கியது. மற்றொரு அம்பு அவரது வலது கையை தாக்கியது. இதன் காரணமாக வலது கையில் அவர் இரண்டு விரல்களை இழந்தார். இந்த காயங்கள் அவரை வாழ்நாள் முழுவதும் மாற்றுத்திறனாளி ஆக்கின. குராசான் பகுதியின் சிசுதானின் கானாக இருந்தவரிடம் கூலிப்படையாக பணியாற்றியபோது இந்த காயங்கள் அவருக்கு ஏற்பட்டிருக்கலாம் என சிலர் நம்புகின்றனர். சிசுதான் பகுதி தற்போதைய தென் மேற்கு ஆப்கானித்தானில் உள்ள தசுதி மார்கோ ஆகும். தைமூரின் காயங்கள் அவருக்கு தைமூர் த லேம் மற்றும் டாமர்லேன் ஆகிய பெயர்களை ஐரோப்பியர்களிடம் பெற்றுத் தந்தன.
இராணுவத் தலைவர்
1860 ஆம் ஆண்டு வாக்கில் தைமூர் ஒரு இராணுவத் தலைவராக முக்கியத்துவம் பெற்றார். அவரது துருப்புகள் பெரும்பாலும் அப்பகுதியில் இருந்த துருக்கியப் பழங்குடியின வீரர்களாக இருந்தனர். சகதாயி கானரசின் கானுடன் திரான்சாக்சியானா பகுதியில் இராணுவ நடவடிக்கைகளில் பங்கெடுத்தார். வோல்கா பல்கேரியாவின் ஆட்சியாளரை பதவியிலிருந்து நீக்கி அந்நாட்டை அழித்த கசகான் உடன், அவசியம் மற்றும் குடும்ப உறவு முறை காரணமாகத் தைமூர் கூட்டணி ஏற்படுத்திக் கொண்டார். ஆயிரம் குதிரை வீரர்களைக் கொண்ட படையுடன் குராசான் பகுதியை தாக்கினார். தைமூர் தலைமையேற்று நடத்திய இரண்டாவது இராணுவ நடவடிக்கை இதுவாகும். இந்நடவடிக்கையில் தைமூர் பெற்ற வெற்றி காரணமாக மேலும் பல இராணுவ நடவடிக்கைகளை மேற்கொள்ளும் வாய்ப்பு அவருக்குக் கிடைத்தது. அவற்றுள் முக்கியமானவை குவாரசமியா மற்றும் ஊர்கெஞ்ச் ஆகிய பகுதிகளை அடிபணிய வைத்தது.
கசகான் கொல்லப்பட்ட பிறகு அரியணையில் அமர உரிமை கோரிய பலருக்கு இடையில் பிரச்சினைகள் உருவாகத் தொடங்கின. செங்கிஸ் கானின் மற்றொரு வழித்தோன்றலும் கிழக்கு சகதை கானரசின் கானும் ஆகிய கஷ்கரின் துக்லுக் தைமூர் படையெடுத்து இந்த உள்நாட்டு யுத்தத்தில் சிறு தடையை ஏற்படுத்தினார். படையெடுத்து வந்த துக்லுக் தைமூருடன் பேச்சுவார்த்தை நடத்த தைமூர் அனுப்பப்பட்டார். ஆனால் அவருடன் கைகோர்த்துக்கொண்டார். இதற்குப் பரிசாக தைமூருக்குத் திரான்சாக்சியானா வழங்கப்பட்டது. இந்த நேரத்தில் தைமூரின் தந்தை இறந்தார். தைமூர் பர்லாஸ் இனத்தவரின் தலைவரானார். பிறகு திரான்சாக்சியானாவின் ஆட்சியாளராகத் தனது மகன் இலியாஸ் கோசாவை அரியணையில் அமர வைக்கத் துக்லுக் தைமூர் முயற்சித்தார். ஆனால் சிறு படையைக் கொண்டு இந்தப் படையெடுப்பைத் தைமூர் முறியடித்தார்.
வளர்ச்சி
thumb|பால்க் முற்றுகையைத் தைமூர் முன்னின்று நடத்துதல் இந்த காலகட்டத்தில் தைமூர் சகதை கான்களைக் கைப்பாவைகளாக ஆக்கினார். அவர்களின் பெயரைப் பயன்படுத்தி தைமூர் ஆட்சி செய்தார். மேலும் இந்த நேரத்தில் தான் தைமூரும் அவருடன் ஆரம்பகாலம் முதல் இருந்த மைத்துனர் அமீர் உசைனும் எதிரிகளாக மாறினர். மவரண்ணாவின் முன்னாள் ஆளுநரான இலியாஸ் கோசாவை தாஷ்கந்துக்கு அருகில் வைத்துக் கொல்ல தைமூர் அமீர் உசைனுக்கு ஆணையிட்டார். ஆனால் அமீர் உசைன் அதற்கென எந்த முயற்சிகளையும் எடுக்காமல் செயலைக் கைவிட்டார். இதன் காரணமாக இருவருக்கும் இடைப்பட்ட உறவானது முறிந்தது.
தனக்கு கிடைக்கும் பொருட்களை பிறருடன் பகிர்ந்து கொள்ளும் பழக்கம் தைமூரிடம் இருந்தது. இதன் காரணமாக பால்க் நகரத்தில் வணிகர்கள், தன் இனப் பழங்குடியினர், இசுலாமிய மதகுருமார்கள், உயர்குடியினர் மற்றும் விவசாய கூலித் தொழிலாளர்கள் ஆகியோரைத் தன்னைப் பின்பற்றுபவர்களாகத் தைமூர் பெற்றார். இதற்கு நேர் எதிரானவர் உசைன். அவர் மக்களைக் கைவிட்டுவிட்டார். மக்களிடம் இருந்து அதிகப்படியான வரிச் சட்டங்கள் மூலம் ஏராளமான பொருட்களை எடுத்துக் கொண்டார். சுயநலத்துடன் அந்த வரிப்பணத்தை நுட்பமான கட்டடங்கள் கட்டுவதில் செலவழித்தார். 1370 ஆம் ஆண்டுவாக்கில் உசைன் தைமூரிடம் சரணடைந்தார். பிறகு கொல்லப்பட்டார். இதன்காரணமாக அதிகாரபூர்வமாக பால்க் நகரத்தின் ஆட்சியாளராகத் தைமூர் ஆட்சி செய்தார். உசைனின் மனைவியாகிய சராய் முல்க்கை மணந்து கொண்டார். உசைனின் மனைவி செங்கிஸ் கானின் வழித்தோன்றல் ஆவார். இதன் காரணமாக சகதை பழங்குடி இனத்தின் ஏகாதிபத்திய ஆட்சியாளராகத் தைமூர் உருவானார்.
ஆட்சியை நியாயப்படுத்துதல்
மங்கோலியப் பேரரசு மற்றும் இசுலாமிய உலகம் ஆகிய இரண்டையும் ஆள நினைத்த தைமூருக்கு அவரது துருக்கிய-மங்கோலியப் பாரம்பரியமானது வாய்ப்புகள் மற்றும் சவால்கள் ஆகிய இரண்டையுமே வழங்கியது. மங்கோலிய பாரம்பரியப்படி தைமூர், கான் என்ற பட்டத்தைச் சூட்டிக் கொள்ளவோ அல்லது மங்கோலியப் பேரரசை ஆளவோ முடியாது. ஏனெனில் தைமூர் செங்கிஸ் கானின் நேரடி வழித்தோன்றல் கிடையாது. எனவே தைமூர், சுயுர்கட்மிஷ் என்கிற ஒரு கைப்பாவை சகதை இன கானை பால்க்கின் பெயரளவு ஆட்சியாளராக நியமித்தார். "செங்கிஸ் கானின் மூத்தமகன் சூச்சியைப் போல, செங்கிஸ் கானின் வழித்தோன்றல்களை பாதுகாப்பவராக" தன்னைக் காட்டிக் கொண்டார். மாறாக தளபதி என்ற பொருளுடைய அமீர் என்ற பட்டத்தைச் சூட்டிக்கொண்டார். திரான்சாக்சியானாவில் இருந்த சகதை ஆட்சியாளருக்குக் கீழ்ப்படிந்து நடப்பதைப் போலக் காட்டிக் கொண்டார். தன்னுடைய நிலையை உறுதிப்படுத்திக்கொள்ள தைமூர் குர்கான் என்ற பட்டத்தை கோரினார். இந்த பட்டத்தின் பொருள் ராஜ மாப்பிள்ளை என்பதாகும். செங்கிஸ் கானின் நேரடி வழித்தோன்றலான சராய் முல்க் கனும் என்கிற இளவரசியை மணந்து கொண்ட பிறகு அவர் இவ்வாறு கோரினார்.
கான் என்ற பட்டத்தை எவ்வாறு பயன்படுத்த முடியாதோ அதேபோல இசுலாமிய உலகின் தலைமைப் பட்டமான கலீபா என்ற பட்டத்தையும் தைமூரால் பயன்படுத்த முடியவில்லை. ஏனெனில் அந்த பட்டமானது முகம்மது நபியின் பழங்குடி இனமான குறைசி இனத்தைச் சேர்ந்தவர்கள் மட்டுமே பயன்படுத்தக்கூடிய ஒரு பட்டம் ஆகும். இந்தச் சவால்களை எதிர்கொள்ள தைமூர் கட்டுக் கதை மற்றும் தான் கடவுளால் நியமிக்கப்பட்ட "அமானுஷ்ய தனித்துவ சக்தி" என்ற தோற்றத்தை உருவாக்கினார். சில நேரங்களில் அலியின் ஆன்மீக வழித்தோன்றல் எனத் தன்னைக் குறிப்பிடப்பட்டார். இவ்வாறாக செங்கிஸ் கான் மற்றும் குறைசி ஆகிய இரு பக்கங்களில் இருந்தும் தான் தோன்றியதாக ஒரு முறையை ஏற்படுத்தினார்.
நாடு விரிவடைந்த காலம்
thumb|வரலாற்று சிறப்பு வாய்ந்த [[கொன்யா-ஊர்கெஞ்ச்|ஊர்கெஞ்ச் நகரத்தை தைமூர் முற்றுகை இடுதல்.]] தைமூர் தனது வாழ்க்கையில் அடுத்த 35 ஆண்டுகளில் பல்வேறு போர்கள் மற்றும் இராணுவ நடவடிக்கைகளை மேற்கொண்டார். நாட்டின் மையப்பகுதியில் எதிரிகளை அடிபணிய வைத்ததன் மூலம் தனது ஆட்சியை நிலை நிறுத்தியதோடு மட்டுமல்லாமல் சக்திவாய்ந்த அயல் நாட்டவரின் நிலங்கள் மீது அத்துமீறயதன் மூலம் தனது நாட்டின் எல்லையை விரிவுபடுத்தினார். மேற்கு மற்றும் வடமேற்கு பகுதிகளில் இவர் மேற்கொண்ட படையெடுப்புகள் காசுப்பியன் கடல் அருகில் இருந்த நிலங்கள் மற்றும் உரால் மற்றும் வோல்கா ஆறுகளின் கரைகளுக்கு இவரைக் கொண்டு சென்றது. தெற்கு மற்றும் தென் மேற்கு திசையில் இவர் மேற்கொண்ட படையெடுப்புகள் பாரசீகத்தில் இருந்த கிட்டத்தட்ட அனைத்து மாகாணங்களையும் உள்ளடக்கியதாக இருந்தது. இவற்றுள் பாகுதாது, கர்பலா மற்றும் வடக்கு ஈராக் ஆகியவையும் அடங்கும்.
தைமூர் எதிர் கொண்டவர்களில் வல்லமைமிக்க எதிரியாக இருந்தவர் மற்றொரு மங்கோலிய ஆட்சியாளரான தோக்தமிசு ஆவார். இவர் செங்கிஸ் கானின் நேரடி வழித்தோன்றல் ஆவார். தைமூரின் அரசவையில் அகதியாக வந்த தோக்தமிசு கிழக்கு கிப்சாக் மற்றும் தங்க நாடோடிக் கூட்டம் ஆகிய இருநாடுகளுக்கும் மன்னன் ஆனார். அரியணைக்கு வந்த பிறகு கவரிசம் மற்றும் அசர்பைஜான் ஆகிய பகுதிகளை யார் வைத்துக் கொள்வது என்கிற பிரச்சனையில் தோக்தமிசு தைமூருடன் வாதிட்டார். இருந்தபோதிலும் உருசியர்களுக்கு எதிரான போரில் தைமூர் தோக்தமிசை ஆதரித்தார். 1382ஆம் ஆண்டு தோக்தமிசு மஸ்கோவி நாட்டின் எல்லைப் பகுதிக்குள் ஊடுருவி மாஸ்கோ நகரத்தை எரித்தார்.
உருசிய மரபுவழித் திருச்சபை பாரம்பரியக் கூற்றுப்படி இந்நிகழ்வுக்குப் பிறகு 1395 ஆம் ஆண்டு ரியாசன் சமஸ்தானத்தின் எல்லைகளை அடைந்த தைமூர் எலெட்சு நகரத்தைக் கைப்பற்றினார். மாஸ்கோவை நோக்கி முன்னேறத் தொடங்கினார். பெரிய இளவரசரான மாஸ்கோவின் முதலாம் வாசிலி இராணுவத்துடன் கோலம்னா நோக்கிச் சென்றார். ஒகா ஆற்றங்கரையில் ஓய்வெடுக்க இராணுவத்தை நிறுத்தினார். உருசிய கிறித்தவ மதகுருமார்கள் புகழ்பெற்ற விளாதிமிர் சின்னமான தியோடோகோசை விளாதிமிரிலிருந்து மாஸ்கோவுக்குக் கொண்டுவந்தனர். இந்தச் சின்னம் கொண்டுவரப்பட்டபோது வழிநெடுகிலும் மக்கள் மண்டியிட்டு: "கடவுளின் அன்னையே, உருசிய நிலத்தைக் காப்பாற்று" என்று வழிபட்டனர். திடீரென தைமூரின் இராணுவங்கள் பின்வாங்கின. 26 ஆகத்து அன்று தைமூரிடமிருந்து உருசிய நிலத்தை அதிசயமாகக் காத்த நிகழ்வின் நினைவாக உருசிய மரபுவழி திருச்சபையின் முக்கியமான நாளாகிய, கடவுளின் மிகுந்த புனித அன்னையின் விளாதிமிர் சின்னத்தின் சந்திப்பிற்கு, மரியாதை செய்யும் விதமாக அனைத்து உருசியர்களுக்குமான முக்கிய விழாவான இந்த 26 ஆகத்து விழா உருவாக்கப்பட்டது.